Diari Oficial de la Generalitat Valenciana


Sumari del DOGV 9119, del 02-07-2021 (2021/6778)

RESOLUCIÓ de 15 de juny de 2021, del conseller d'Educació, Cultura i Esport, per la qual es compleix la Sentència número 204/2018, de data 25 de maig de 2018, en recurs contenciós administratiu número 181/2017, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6778


Data del document
:   15-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Conselleria d'Educació, Investigació, Cultura i Esport
    * ensenyament primari
    * formació professional
    * centre d'ensenyament
    * administració local
    * ensenyament públic
    * ensenyament secundari
    * ensenyament privat
    * educació especial
    * legislació
    * educació preescolar

RESOLUCIÓ de 15 de juny de 2021, del conseller d'Educació, Cultura i Esport, per la qual es compleix la Sentència número 204/2018, de data 25 de maig de 2018, en recurs contenciós administratiu número 181/2017, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2021/6778]  
Fets  
Primer. Mitjançant sentència número 204/2018 de data 25 de maig de 2018 s'estima parcialment el recurs contenciós administratiu número 181/2017 interposat per Federación Española de Religiosos de la Enseñanza-Centros Católicos de la Comunidad Valenciana y Federación Educación y Gestión de la Comunidad Valenciana contra el Decret 6/2017, de 20 de gener, del Consell, pel qual s'aprova el Reglament de concerts en la Comunitat Valenciana i es convoca el procés general d'accés o renovació (DOGV 7964, 24.01.2017), declarant-se nuls els preceptes següents: de l'annex, els articles 1.2, 30, 31, 38.1.  
Segon. Aquesta sentència és recorreguda en cassació número 4500/2018 davant el Tribunal Suprem per aquesta Administració i mitjançant provisió de data 17 de desembre de 2020 de la Sala Contenciosa Administrativa, Secció Primera, del Tribunal Suprem, s'acorda la seua inadmissió a tràmit.  
Tercer. En data 9 d'abril de 2021, es rep un testimoniatge en aquest òrgan de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, perquè es duga a pur i degut efecte la sentència recaiguda en el procediment 181/2017.  
  
A aquests fets els són aplicables els següents  
  
Fonaments de dret  
Únic. És l'òrgan competent per a adoptar la present resolució la Conselleria d'Educació, Cultura i Esport conforme a la Llei 5/1983, de 30 de desembre, del Consell i el Decret 173/2020, de 30 de desembre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
D'acord amb els fets i fonaments de dret exposats, resolc:  
  
  
El compliment de la Sentència número 204/2018 de data 25 de maig de 2018, que estima parcialment el recurs contenciós administratiu núm. 181/2017 interposat per Federación Española de Religiosos de la Enseñanza-Centros Católicos de la Comunidad Valenciana y Federación Educación y Gestión de la Comunidad Valenciana contra el Decret 6/2017, de 20 de gener, del Consell, pel qual s'aprova el Reglament de concerts a la Comunitat Valenciana i es convoca el procés general d'accés o renovació (DOGV 7964, 24.01.2017), que declara nuls els preceptes següents del decret: de l'annex, els articles 1.2, 30, 31, 38.1.  
Contra la present resolució, les parts legitimades podran promoure incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 15 de juny de 2021. El conseller d'Educació, Cultura i Esport: Vicent Marzà i Ibáñez.